นักวิจัยพัฒนาอุปกรณ์สำหรับตรวจ และเตือนระดับน้ำตาลสำหรับผู้ป่วยเป็นโรคเบาหวานได้แล้ว
ผู้เป็นโรคเบาหวานกำลังจะมีอุปกรณ์สำหรับตรวจ และเตือนเกี่ยวกับระดับน้ำตาลในเลือดที่วางใจได้มากขึ้น
วิศวกรชีวภาพในสหรัฐพัฒนาอุปกรณ์สำหรับตรวจ และเตือนเกี่ยวกับระดับน้ำตาลที่สามารถฝังไว้ใต้ผิวหนังของผู้ที่เป็นโรคเบาหวาน อุปกรณ์ที่ว่านี้สามารถวัดระดับน้ำตาลในเลือดได้อย่างต่อเนื่องเป็นเวลาอาจถึงหนึ่งปีก่อนที่จะต้องเปลี่ยนเอาอันใหม่มาแทน ผลของการศึกษาวิจัยที่มีผู้อาสาสมัครเข้าร่วมเป็นจำนวนมากหลายครั้งบ่งชี้ว่าการควบคุมระดับน้ำตาลอย่างเข้มงวด โดยอาศัยการวัดระดับน้ำตาลอย่างต่อเนื่องและมีการปรับระดับน้ำตาลเมื่อน้ำตาลในเลือดสูงหรือต่ำเกินไปจะช่วยลดการเสี่ยงจากโรคแทรกซึ่งรวมทั้งโรคไต โรคตาและโรคหัวใจให้กับผู้ที่เป็นโรคเบาหวานได้ วิศวกรชีวภาพเดวิด ก๊าฟ แห่งมหาวิทยาลัยแคลิฟอร์เนีย วิทยาเขตซาน ดิเอโก ผู้เป็นแกนนำในการจัดทำรายงานผลของการศึกษาวิจัยกล่าวว่า ในการทดลองกับสัตว์นั้นเครื่องส่งสัญญาณดังกล่าวใช้งานได้ดีและคิดว่าจะช่วยให้ผู้เป็นโรคเบาหวานคอยเอาใจใส่เรื่องระดับน้ำตาลของตนได้อย่างใกล้ชิดมากกว่าอุปกรณ์แบบที่ใช้ๆกันอยู่ในปัจจุบัน เขากล่าวว่า ผู้เป็นโรคเบาหวานสามารถปรับระดับอินซูลิน การออกกำลังกาย อาหารที่รับประทาน หรือวิธีบำบัดอื่นๆได้และจะสามารถจัดการกับโรคเบาหวานของตนเองได้ดีขึ้น ดังนั้น เครื่องส่งสัญญาณดังกล่าวสามารถเอาฝังไว้ใต้ผิวหนังได้นานถึงหนึ่งปีหรือนานกว่านั้น เครื่องส่งสัญญาณดังกล่าวประกอบด้วยเครื่องส่งสัญญาณเกี่ยวกับออกซิเจน2แบบ แบบหนึ่งเรียกว่า กลูโคส ออกซิเดส ซึ่งจะกระตุ้นให้เกิดปฎิกิริยาทางเคมีในอัตราส่วนที่ออกซิเจนซึ่งน้ำตาลในเลือดดูดซึม แบบที่สองเป็นเครื่องส่งสัญญาณที่รายงานปริมาณของออกซิเจนจากเครื่องส่งสัญญาณแบบแรกและเปรียบเทียบเรื่องนั้นกับระดับที่แนะนำไว้ ซึ่งทำให้ทราบระดับน้ำตาลในเลือดได้ วิศวกรชีวภาพเดวิด ก๊าฟ กล่าวว่าเครื่องส่งสัญญาณจะส่งข้อมูลไปสู่เครื่องรับสัญญาณที่อยู่นอกร่างกายได้และว่า เราอาจจจะเอาเครื่องรับสัญญาณผูกติดไว้ที่เข็มขัด หรืออาจส่งไปที่โทรศัพท์เคลื่อนที่ในเวลาข้างหน้า เครื่องส่งสัญญาณและเตือนเกี่ยวกับระดับน้ำตาลแบบไร้สายนี้จะป้องกันภาวะที่ก่อให้เกิดอันตรายอย่างร้ายแรงเหลือเกินอย่างหนึ่งของโรคเบาหวานคือ ภาวะเลือดมีน้ำตาลน้อยและภาวะที่ว่านี้จะเป็นอันตรายมากเป็นพิเศษ ถ้าเกิดขึ้นในขณะที่ผู้เป็นโรคเบาหวานนอนหลับ ทั้งนี้เพราะผู้ป่วยสามารถสูญเสียการรับรู้และอาจประสพอุบัติเหตุได้ วิศวกรชีวภาพเดวิด ก๊าฟ กล่าวว่า เครื่องส่งสัญญาณและเตือนเกี่ยวกับระดับน้ำตาลนี้สามารถใช้ให้ส่งสัญญาณไปสู่โทรศัพท์มือถือ เพื่อเตือนให้ผู้ปกครองทราบเกี่ยวกับโรคเบาหวานในเด็กถ้าระดับน้ำตาลลดลงอย่างน่ากลัวอันตรายในตอนกลางคืน นักวิจัยกล่าวว่าพวกตนมีจุดมุ่งหมายจะสร้างระบบที่มีการติดต่อกันอย่างใกล้ชิด อันเป็นระบบซึ่งเครื่องส่งสัญญาณเตือนแบบไร้สายนี้จะวัดระดับน้ำตาลในเลือดได้อย่างต่อเนื่องและมีเครื่องสูบอินซูลินซึ่งอยู่นอกร่างกายที่สามารถปรับปริมาณอินซูลินที่ใช้อยู่นั้นได้โดยอัตโนมัติ คุณเดวิด ก๊าฟกล่าวว่า นักวิจัยหวังว่าจะเริ่มการทดลองอุปกรณ์ดังกล่าวในคลินิคได้ในอีกสองสามเดือนข้างหน้า และหวังว่ารัฐบาลอเมริกันจะอนุญาตให้ใช้เครื่องอุปกรณ์ดังกล่าวได้หลังจากนั้นไม่นานนัก บทความเกี่ยวกับเครื่องส่งสัญญาณและเตือนเกี่ยวกับระดับน้ำตาลแบบไร้สายนี้ลงพิมพ์อยู่ในวารสาร Science Translational Medicine